**Kestilän alakoulun opetussuunnitelmaa täydentävä vuosisuunnitelma lukuvuodelle 2024-2025**

**Koulun perustiedot:**

Kestilän alakoulussa toimivat luokat 1-6.

Koulun päivärytmi:

1. oppitunti 8.30 – 9.15  
2. oppitunti 9.30 – 10.15  
3. oppitunti 10.45 – 11.30  
4. oppitunti 11.45 – 12.30  
5. oppitunti 12.45 – 13.30  
6. oppitunti 13.45 – 14.30

Ruokailu ja välitunti 10.15 – 10.45

Välipala 12.30

Aamupäivätoimintaa on klo 7.00 alkaen. Iltapäivätoimintaa on klo 12.30 – 16.30.

Opetusryhmät ja oppilasmäärät:

**1-2** 15  
**3-4** 19  
**4B** 6  
**5-6** 15

Koulun oppilasmäärä on 55 oppilasta.  
  
**Tuntikehys lukuvuodelle 2024-2025 ja sen jakautuminen/käyttö:**

Opetustunnit 120 h  
Erityistehtävätunnit 2,5 h  
Yhteensä 122,5 h

Ohjaajien tunnit 151,5 h  
Ohjaajista kaksi (25 h ja 30 h) ovat oppisopimuskoulutuksessa. Heidän palkkakuluihinsa kunnalla on mahdollisuus hakea avustusta.

Koulun tuntikehys on pyritty jakamaan oppiaineen luonteen ja opetuksen tarpeen mukaisesti.  
Lisäksi on pyritty huomioimaan erilaisia oppijoita. Jakotunnit on käytetty englannissa ja käsitöissä.  
Rehtori ja apulaisrehtori suunnittelevat tuntikehyksen seuraavaa lukuvuotta varten keväällä.  
  
**Opettajat ja ohjaajat:**

Riikka Leinonen, rehtori  
Raija Leiviskä-Pehkonen, luokanopettaja 1-2, kuvataide 5-6, käsityö 5-6, englanti 6  
Virpi Konttijärvi, luokanopettaja 3-4, musiikki 5-6  
Marja Toivonen, luokanopettaja 4B, englanti 5  
Mika Leiviskä, apulaisrehtori, luokanopettaja 5-6, käsityö 3-4  
Kirsti Siltala, erityisopetus  
Jaana Korhonen, ohjaaja 1-2  
Maarit Keränen, aamu- ja iltapäivätoiminta, ohjaaja 3-4  
Piia Väyrynen, ohjaaja 3 (oppisopimus)  
Janita Kaikkonen, ohjaaja 4B (oppisopimus)  
Mervi Hämeenaho, aamu- ja iltapäivätoiminta, ohjaaja 5-6  
  
**Muu henkilöstö:**

Päkkilä Laura, koulukuraattori  
Leiviskä Sirpa , koulusihteeri  
Leiviskä Arja, toimitilahuoltaja  
Rasinkangas Arto, laitosmies  
Helander Päivi, ruokahuolto, emäntä  
Lotvonen Raija, kouluterveydenhoitaja  
Viio-Still Päivi, esikoulu  
  
**Koulun toimintakalenteri (täydentyy lukuvuoden kuluessa):**

Työajat:

Syyslukukausi ke 7.8.2024 - pe 20.12.2024  
syysloma vk 43 21.10.2024-25.10.2024  
itsenäisyyspäivä pe 6.12.2024  
joululoma 21.12.2024-6.1.2025  
  
Kevätlukukausi ti 7.1.2025 - la 31.5.2025   
talviloma vk 10 3.3.2025 - 7.3.2025  
pääsiäinen pe 18.4.2025 - ma 21.4.2025  
vappu to 1.5.2025  
vapaapäivä pe 2.5.2025  
helatorstai 29.5.2025

Juhlat:

• joulujuhla, kevätjuhla

Seurakunnan tilaisuudet:

• koululaisjumalanpalvelukset 1-3 kertaa lukukaudessa

• päivänavaukset

Retket ja leirikoulut:

• luokkien retket koulupäivän sisällä

• 5.-6. luokan luokkaretki keväällä enintään kaksi yötä/kolme päivää

Tapahtumia:

• Siikalatvan kunnan alakoulujen väliset yleisurheilukisat Pulkkilassa 12.9.2024

• liikenneturvallisuusviikko 9.-13.9.2024

• vanhempainilta syyskuussa

• kuudesluokkalaisten Yrityskylä-tapahtuma Oulussa 10.10.2024

• Konsertti joka kouluun 18. tai 19.11.2024: Bluesmies Jönsson (päivä tarkentuu myöhemmin)

• koulukuvaus (päivämäärä ilmoitetaan koteihin myöhemmin)

• kulttuurikasvatussuunnitelman puitteissa on vierailuja lähialueille ja vierailijoita koululla

• Talvipäivät helmi-maaliskuussa

• uintikäynnit kolme kertaa/luokka

• jokaisella luokalla on mahdollista järjestää yksi yökoulu lukuvuoden aikana

• lisäksi vierailuja, esiintymisiä, konsertteja mahdollisuuksien rajoissa

**Koulutuksen järjestäminen, johtaminen ja kehittäminen**

Lukuvuoden kehittämiskohteet:

• tiedottaminen koulun asioista

Talous:

Tärkein käytettävissä oleva resurssi, tuntikehys, pyritään jakamaan vuosittain tarpeen mukaan. Opetusryhmien koko pyritään säilyttämään sellaisena, joka mahdollistaa tehokkaan oppimisen.

Tarvikemäärärahat, joihin kuuluvat kirjallisuus, kalusto, koulutarvikkeet ja käsityömateriaalit, pyritään käyttämään järkevästi. Talousarviota ei tulisi ylittää, talouskuri on tiukka.

**Kodin ja koulun yhteistyö**:

Kouluissa pidetään luokkakohtaisia vanhempainiltoja ja/tai vaihtoehtoisesti koko koulun yhteisiä vanhempainiltoja. Huoltajia kutsutaan opetussuunnitelman määrittelemiin oppilaskohtaisiin tapaamisiin. Huoltajat ovat tervetulleita seuraamaan opetusta ja koulun arkipäivän toimintaa. Koulutiedote julkaistaan elokuussa Pedanetissä koulun sivulla.

Tiedottaminen koteihin hoidetaan pääasiassa Wilma-ohjelman kautta ja Pedanetin välityksellä. Vanhempiin pidetään yhteyttä tarvittaessa myös puhelimitse, viesteillä ja muilla tiedotteilla.  
  
**Koulun toiminta:**

Oppitunneilla voi opettajan harkinnan mukaan käydä vierailijoita eri oppilaitoksista, yrityksistä tai järjestöistä. Opetussuunnitelmaa voidaan toteuttaa järjestämällä erilaisia tapahtumia. Pyrimme huomioimaan opetuksessamme valtakunnalliset teemapäivät.

Koulussa voidaan järjestää urheilupäivä (esim. laskettelu/hiihtopäivä) ja oppilaat voivat osallistua koulujen välisiin urheilukilpailuihin.

Toimintaan kuuluvat lisäksi oppiaineisiin liittyvät retket, yritys- ja teatterivierailut sekä mahdolliset luokka- ja opintoretket, leirikoulut, tutustumiskäynnit ja uimahallikäynnit.

Koulun ulkopuolelle suuntautuvilla retkillä ja vierailuilla ovat voimassa koulun säännöt ja yhteiset toimintaperiaatteet. Tällöin kiinnitetään erityistä huomioita sääntöjen noudattamiseen ja hyvään käytökseen. Ennen retkeä tai muuta koulun ulkopuolella tapahtuvaa toimintaa tehdään ja tarkistetaan sitä koskeva varautumissuunnitelma. Suunnitelmaa ei erikseen tehdä, kun on kyseessä oppiaineen luonteeseen kuuluva opetus koulun ulkopuolella, esim. liikuntatunti.

Kuulumme Siikalatvan kunnan koulujen kanssa yhteiseen konserttikeskuksen ”Konsertti joka kouluun” -hankkeeseen. Näin pääsemme konserttiin joka lukuvuosi. Osallistumme koululaisjumalanpalveluksiin lukuvuoden aikana koulun alkaessa, joulun alla ja keväällä viimeisellä viikolla. Lisäksi jumalanpalveluksiin voidaan osallistua erilaisten tapahtumien, kuten Talvipäivien, yhteydessä. Jos oppilas ei osallistu jumalanpalvelukseen, hänelle järjestetään koululla ajankohtaan sopivaa muuta ohjelmaa.  
  
**Lukuvuoden laaja-alainen teema:**

Opetuksen järjestäjä huolehtii siitä, että oppilaiden opintoihin sisältyy vähintään yksi monialainen oppimiskokonaisuus lukuvuodessa. Monialaisten oppimiskokonaisuuksien tavoitteet, sisällöt ja toteuttamistavat päätetään paikallisessa opetussuunnitelmassa ja ne täsmennetään koulujen lukuvuosisuunnitelmissa. Kestilän alakoulussa tämän lukuvuoden laaja-alainen teema on ”kansalaistaidot”. Siihen voidaan sisällyttää mm. ensiaputaitoja ja jokaisenoikeuksia.  
  
**Oppilaskunta:**

Kaikki koulumme oppilaat kuuluvat oppilaskuntaan. Oppilaskunnan kautta oppilaiden on mahdollista saada äänensä kuuluviin heitä koskevissa asioissa. Oppilaiden mielipide kuullaan eri asioissa.

**Kerhot:**

Kestilän alakoulussa pyritään järjestämään kerhoja lukuvuoden aikana. Kerho voi olla välillä tauolla, jos siinä ei ole riittävästi osallistujia. Kerho voidaan järjestää muutamien viikkojen aikana tai se voi jatkua läpi vuoden. Kerhon vetäjänä voi olla opettaja, ohjaaja tai joku koulun ulkopuolinen täysi-ikäinen henkilö. Kerhoissa on voimassa koulun säännöt.

Harrastamisen Suomen mallin kerhoja on alkamassa kolme: 3.-6. lk. sähly-/jalkkiskerho, 4.-6. lk. nuokkarikerho ja 1.-3. luokan käsityökerho. Kerhoista on laitettu osallistumiskysely Wilman kautta.  
  
**Arviointi ja todistukset:**

Oppilaille annetaan kirjallinen arviointi lukukauden päättyessä syksyllä (väliarviointi) ja keväällä (lukuvuosiarviointi). Oppilasarviointi pohjautuu opetussuunnitelmaan huomioiden oppilaan tuen tasot, vuosiluokkiin sitomattomuuden ja muut tekijät. Mahdollisten ehtojen suorituspäivä on viikon 23 tai vaihtoehtoisesti viikon 24 perjantai klo 9.00. Huoltaja päättää kumpaan kokeeseen oppilas osallistuu. Kokeeseen tulee ilmoittautua 2.6.2025 mennessä.

Koulun Pedanetista (<https://peda.net/siikalatva/peruskoulut/kpk>) löytyvät mm. koulun järjestys-säännöt, opetussuunnitelmat, opiskelijahuoltosuunnitelma ja Siikalatvan koulujen tasa-arvo- ja yhdenvertaisuussuunnitelma.